Ministrul Justiției, care se pregătește să prezinte un raport privind activitatea managerială la DNA, în contextul așteptărilor că va formula o propunere și în cazul procurorului-șef al DNA, Laura Codruța Kovesi, vrea să angajeze rapid un specialist în comunicare și relații publice, care să aibă o "capacitate sporită de comunicare în gestionarea situațiilor de conflict sau criză, ca și rezistență mare la stres".

Ministerul așteaptă CV-uri până cel târziu vineri, 23 februarie.

Specialistul în comunicare va fi consilier personal la cabinetul ministrului.

Ministrul Justiției, Tudorel Toader, a anunțat că joi, la ora 18.00, va prezenta Raportul privind activitatea managerială la DNA. Ministrul Justiției afirma că va prezenta și în Parlament raportul de activitatea a DNA, DIICOT și Ministerului Public.